Isiu blong EX FOL we i lukim Sports Commission hemi bin blockem venue from i gat wan nara wan i stap yusum venue, i lukim Port Vila Futsal League (PVFL) hemi kam blong talem aot se oli resolvem isiu ya finis.
Wetem isiu hemi resolve i lukim olgeta maj bambae hemi save kik off bageken long venue ya.
Long Tasde wik ia bambae i lukim i gat 2 maj long aftanun, 3pm, VMF i plei Shalom mo long 4pm, Black Diamond i plei Nagire.
Long Fraede, 3pm, LDS 2 i pleiem Real Seaside mo long 4pm Bilran i plei Eastern Blue.
Long Sarere bambae i lukim jampionship blong premia divisen i kik off.
Long 8.45am, LDS i plei Neke, 9.30am, Tupuji i plei Blue Water, 10.30am, AIMS i plei Eraso, 11.30am, Real Seaside i plei Faith mo long 12pm, Aveck i plei Northern Star.
PVFL hei wantem advaesem mo semtaem rimaendem olgeta klab se oli mas rispektem olgeta timing blong maj, we i min se oli stap insaed long EX FOL 1 haoa bifo olgeta i pleia. Oli no akseptem man blong smoke insaed long EX FOL, swearing tu bambae oli penalaesem klab represented, mo olgeta klab oli mas risponsibol blong kipim venue i klin oltaem.
Isiu blong PFVL mo Sports Commission oli bin resolvem yestede wete help blong Vanuatu Football Federation mo Port Vila Football Association.
tpi_Latn tpi_Latn tpi_Latn eng_Latn tpi_Latn eng_Latn tpi_Latn eng_Latn